
Nr. 3923 din 04.04.2024
RAPORT   DE   SPECIALITATE

           Referitor la Proiectul de hotărâre iniţiat de primarul municipiului Marghita pentru acordarea titlului  de „Cetăţean de onoare al Municipiului Marghita ” domnului Pocsaly Zoltan-Ladislau , 
Având în vedere referatul de aprobare al primarului Municipiului Marghita  nr. 3922 din 04.04.2024 prin care se propune acordarea titlului de cetăţean de onoare domnului Pocsaly Zoltan-Ladislau , 
Analizând procedura privind acordarea titlului de “Cetăţean de onoare al Municipiului Marghita “ aprobat prin anexa nr. 7 la Hotărârea Consiliului Local nr. 106/28.06.2021 constatăm că sunt îndeplinite cerinţele prevăzute la art. 8 din procedură , respectiv s-a depus la dosar copie vizată în conformitate cu originalul  pentru actul de identitate al domnului Pocsaly Zoltan-Ladislau , Curriculum vitae , se fac demersurile pentru obţinerea certificatului de cazier judiciar .

Potrivit art. 4 din Procedură , acordarea Titlului  nu este condiţionată de cetăţenie, naţionalitate, vârstă, domiciliu, sex, religie, apartenenţă politică .

Sunt îndreptăţite  să fie propuse pentru acordarea titlului  categorii de persoane sau personalităţi care se găsesc  în una din următoarele situaţii:
 a) personalităţi cu recunoaştere locală, naţională sau internaţională care şi-au pus amprenta asupra dezvoltării Municipiului Marghita şi a imaginii acestuia;
 b) personalităţi care, prin realizările lor deosebite, au făcut cunoscut numele Municipiului Marghita , în ţară şi străinătate;

c) persoane care, prin acţiunile lor, au preîntâmpinat producerea de evenimente deosebit de grave sau prin sacrificiul suprem au salvat vieţile concetăţenilor lor, în municipiul Marghita ;
d) persoane care, prin acţiunile lor dezinteresate (donaţii, acţiuni umanitare etc.), au produs o îmbunătăţire simţitoare a condiţiilor de viaţă a locuitorilor municipiului Marghita;
e) foşti deţinuţi politici sau veterani de război care prin activitatea lor ulterioară au un aport la realizarea unei imagini pozitive a Municipiului Marghita în lume;

 f) sportivi din municipiul Marghita care au obţinut rezultate deosebite în competiţii sportive internaţionale;

g) alte situaţii stabilite prin regulamentul de organizare şi funcţionare al consiliului local, după caz.
          Întrucât din prezentarea activităţii domnului Pocsaly Zoltan-Ladislau , depusă la dosar reiese că se încadrează în cel puţin una dintre situaţiile prevăzute de art. 6 din Procedura privind acordarea titlului de “Cetăţean de onoare al Municipiului Marghita”.
         In temeiul art. 129 alin. 13 din Ordonanţa de Urgenţă a Guvernului nr. 57/2019 privind Codul Administrativ, cu modificările și completările ulterioare , potrivit căruia :„Consiliul local poate conferi persoanelor fizice române sau străine cu merite deosebite titlul de cetăţean de onoare al comunei, oraşului sau municipiului, în baza unui regulament propriu. Prin acest regulament se stabilesc şi condiţiile retragerii titlului conferit.” , consider  legală iniţierea proiectului de hotarare de către primarul municipiului Marghita pentru acordarea titlului  de „Cetăţean de onoare al Municipiului Marghita ” domnului Pocsaly Zoltan-Ladislau. 
Intocmit,

Secretar General
Cornelia DEMETER

